અમદાવાદ: આવતી કાલે વડા પ્રધાન નરેન્દ્ર મોદી અને કોંગ્રેસ ઉપાધ્યક્ષ રાહુલ ગાંધીના રોડ શોને અમદાવાદ પોલીસ દ્વારા મંજૂરી આપવામાં આવી નથી. મોદી અને રાહુલના રોડ શોનો રૂટ સંવેદનશીલ વિસ્તારો પસાર થતો હોઈ, કોટ વિસ્તારમાં માર્ગ સાંકડા હોવાથી તેમજ કાયદો વ્યવસ્થા અને ટ્રાફિકના પ્રશ્નને લઈ પોલીસ કમિશનરે મંજૂરી આપી ન હતી. જોકે ભાજપ આવતી કાલે વડાપ્રધાન મોદીના મેગા રોડ શોને યોજવા અંગે મોડી સાંજે પ્રદેશ મોવડી મંડળ સાથે ચર્ચા બાદ રૂટને બદલી અન્ય રૂટ પર રોડ શો યોજી શકે છે.